31. ΑΠΟΦΑΣΗ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ  Αριθ. Δ2β/9290 της 1/21 Απρ. 1982 (ΦΕΚ Β΄ 180) Καθορισμός εμμίσθων θέσεων για ειδίκευση γιατρών στις πρώην συναφείς ειδικότητες. Έχοντας υπόψη: 1.Τις διατάξεις της παρ. 2 του άρθρ. 8 του Νόμ. 123/75 «περί ρυθμίσεως θεμάτων Ιατρικού Προσωπικού Νοσηλευτικών Ιδρυμάτων κ.λπ.». 2.Την αναγωγή όλων των κατά την Ελληνική Νομοθεσία συναφών Ιατρικών Ειδικοτήτων σε κύριες, ύστερα από την ένταξη της Χώρας στις Ευρωπαϊκές Κοινότητες και την προσαρμογή της Νομοθεσίας μας στο Κοινοτικό Δίκαιο, σύμφωνα με τον Νόμ. 945/79, αποφασίζουμε: Για την τοποθέτηση Γιατρών σε Νοσηλευτικές Μονάδες προς άσκηση στις πρώην συναφείς και τώρα κύριες ιατρικές ειδικότητες και την καταβολή σ΄ αυτούς αποζημιώσεως σύμφωνα με τις διατάξεις της παρ. 4 του άρθρ. 1 του Νόμ. 123/75, ορίζονται τα παρακάτω: 1.Στις Κλινικές, Εργαστήρια και Τμήματα των Νοσηλευτικών Ιδρυμάτων Ν.Δ. 2592/53, που έχουν αναγνωρισθεί για άσκηση Γιατρών σε περισσότερες από μια ειδικότητες ο αριθμός των συνεστημένων θέσεων εμμίσθων ειδικευομένων, κατανέμεται ως εξής: α)Τα 3/4 των θέσεων για άσκηση γιατρών στην ειδικότητα της Κλινικής, Εργαστηρίου η Τμήματος και  β)Το 1/4 των θέσεων για άσκηση γιατρών στις υπόλοιπες ειδικότητες. γ)Οι θέσεις που τυχόν περισεύουν από την ανωτέρω κατανομή προσαυξάνουν τον αριθμό των θέσεων της ειδικότητας της Κλινικής. δ)Οι θέσεις του 1/4 κατανέμονται ίσα μεταξύ των λοιπών ειδικοτήτων και το τυχόν υπόλοιπο προσαυξάνει τις θέσεις της ειδικότητας που θα επιλέξει το Δ.Σ. του Νοσοκομείου σύμφωνα με τις ανάγκες της Κλινικής. ε)Σε περίπτωση που ¼ των θέσεων δεν επαρκεί, θα διατίθεται οπωσδήποτε μια θέση για κάθε ειδικότητα πέρα της ειδικότητας της Κλινικής. στ)Όπου ο αριθμός των θέσεων είναι μικρότερος του αριθμού των ειδικοτήτων για τις οποίες υπάρχει αναγνώριση, η πρώτη θέση θα διατίθεται για την ειδικότητα της Κλινικής, Εργαστηρίου η Τμήματος και οι άλλες για τις υπόλοιπες ειδικότητες με σειρά υποβολής αιτήσεων από τους ενδιαφερομένους. ζ)Σε περίπτωση που κατά το χρόνο κενώσεως θέσεως δεν υπάρχει υποψήφιος της αντίστοιχης ειδικότητας, τοποθετείται σ΄ αυτή γιατρός για άσκηση στην ειδικότητα της Κλινικής Εργαστηρίου η Τμήματος. 2.Τα οριζόμενα στην προηγούμενη παράγραφο ισχύουν και για τις Πανεπιστημιακές Κλινικές, Εργαστήρια η Τμήματα, που είναι εγκατεστημένα σε Νοσηλευτικά Ιδρύματα που δεν υπάγονται στις διατάξεις του Ν.Δ. 2592/53. 3.Σε Κλινικές, Τμήματα και Εργαστήρια Νοσηλευτικών Ιδρυμάτων, που δεν υπάγονται στις διατάξεις του Ν.Δ. 2592/1953, πλήν Πανεπιστημιακών, που είναι αναγνωρισμένες για άσκηση γιατρών και σε τέως συναφείς ειδικότητες, ο αριθμός των θέσεων των ειδικευομένων γιατρών προσαυξάνεται κατά 588 34.Ζ.β.30 Ιατρικές Ειδικότητες Ιατρικές Ειδικότητες 34.Ζ.β.31-32 50%, οι δε νέες θέσεις που προκύπτουν διατίθενται αποκλειστικά για την άσκηση γιατρών στις τέως αυτές συναφείς ειδικότητες. Η κατανομή των νέων θέσεων σε περίπτωση, που η μονάδα είναι αναγνωρισμένη για άσκηση σε περισσότερες από μια τέως συναφείς ειδικότητες, γίνονται σε ίσο αριθμό μεταξύ αυτών, όπου δε υπάρχει υπόλοιπο, η θέση διατίθεται με εκλογή του Δ/ντή της Μονάδας. Σε Κλινικές, Τμήματα και Εργαστήρια τέως συναφών ειδικοτήτων των αυτών ως άνω Νοσηλευτικών Ιδρυμάτων, ο αριθμός των θέσεων ειδικευομένων ορίζεται για μεν τις Κλινικές, μέχρι ένας (1) γιατρός για κάθε 4 κρεβάτια της Κλινικής, για δε τα εργαστήρια ένας (1) γιατρός για κάθε 35 κρεβάτια της συνολικής δυνάμεως του Ιδρύματος. Η δύναμη του Ιδρύματος και των Κλινικών ξεχωριστά υπολογίζεται σε πάγια αναπτυγμένα κρεβάτια. 5.Τα Νοσηλευτικά Ιδρύματα, που δεν υπάγονται στις διατάξεις του Ν.Δ. 2592/53 και επιχορηγούνται από το Δημόσιο για την μισθοδοσία των ειδικευομένων σ΄ αυτά γιατρών πρέπει να υποβάλουν εντός 10 ημερών από της κοινοποιήσεως της παρούσης, στη Δ/νση Διοικητικού Ν.Π.Δ.Δ. – Τμήμα Β΄ προτάσεις με όλα τα απαραίτητα στοιχεία (αριθμός γιατρών κατά ειδικότητα και κατά βαθμό που υπηρετούν και προβλέπονται χωριστά), για τον υπολογισμό της επιχορηγήσεως. 